proxectonos/corpus_dominio_legal_administrativo_tmp huggingface dataset:
ORDE do 30 de setembro de 2019 de cesamento de membros do Consello de Bioética de Galicia.
Consellería de Sanidade — II. Autoridades e persoal — 04/10/2019

Desde o Consello de Bioética de Galicia enviouse escrito ao conselleiro de Sanidade no cal comunica a renuncia de Irene Esperón Rodríguez e de Alberto Ruano Raviña, como membros do citado consello.
Antecedentes:
A Orde do 16 de outubro de 2015 pola que se regulan as funcións, a composición e o funcionamento do Consello de Bioética de Galicia foi obxecto de publicación no Diario Oficial de Galicia (DOG) do 27 de outubro.
Mediante a Orde do 16 de novembro de 2015 nomeáronse os membros integrantes do Consello de Bioética de Galicia (DOG do 23 de novembro), entre os cales figuraban como membros as dúas persoas anteriormente citadas.
Consideracións legais e técnicas:
De conformidade co parágrafo II do número 1 do artigo 3 da Orde do 16 de outubro de 2015, os membros do Consello de Bioética de Galicia serán nomeados e cesados pola persoa titular da consellería con competencias en materia de sanidade por un período de tres anos, prorrogables por outro período de igual duración. Tanto o nomeamento como o cesamento serán publicados no Diario Oficial de Galicia.
O artigo 8 establece que unha das causas de cesamento dos membros do consello é a renuncia expresa presentada por escrito ante a persoa titular da Presidencia do Consello.
Logo de ver o que se expuxo,
O cesamento de Irene Esperón Rodríguez e de Alberto Ruano Raviña, por petición propia, como membros do Consello de Bioética de Galicia.
Santiago de Compostela, 30 de setembro de 2019
RESOLUCIÓN do 12 de xullo de 2019, da Xerencia da Universidade de Santiago de Compostela, pola que se corrixe a oferta de emprego público de prazas de persoal de administración e servizos para o ano 2018.
Universidade de Santiago de Compostela — III. Outras disposicións — 23/07/2019

Advertido un erro no anexo da citada resolución, publicada no Diario Oficial de Galicia número 248, do luns 31 de decembro de 2018, a Xerencia da Universidade de Santiago de Compostela, no uso das atribucións conferidas no artigo 91 dos estatutos desta universidade, aprobados polo Decreto 14/2014, do 30 de xaneiro, resolve que se publique a seguinte corrección:
Onde di:
Debe dicir:
Santiago de Compostela, 12 de xullo de 2019
ORDE do 10 de xullo de 2019 pola que se fixa o prezo privado para a venda ao público dunha publicación editada pola Axencia Turismo de Galicia.
Consellería de Cultura e Turismo — III. Outras disposicións — 23/07/2019

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestándose tamén tales servizos ou actividades polo sector privado, sexan de solicitude voluntaria por parte dos administrados.
Así mesmo, o artigo 51 da referida lei establece que os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente poidan aplicarse subvencións reguladoras. Para estes efectos, a consellería correspondente remitirá á de Economía e Facenda o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no Diario Oficial de Galicia.
Na súa virtude, vista a proposta formulada pola Axencia Turismo de Galicia e logo do informe favorable da Consellería de Facenda, esta consellería
Artigo único
1. Queda aprobado o prezo privado de venda ao público da publicación editada pola Axencia Turismo de Galicia que se relaciona no anexo.
2. Este prezo entenderase con IVE incluído.
Disposición derradeira única
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 10 de xullo de 2019
RESOLUCIÓN do 12 de xullo de 2019, da Xerencia da Universidade de Santiago de Compostela, pola que se corrixe a oferta de emprego público de prazas de persoal de administración e servizos para o ano 2016.
Universidade de Santiago de Compostela — III. Outras disposicións — 23/07/2019

Advertido un erro no anexo da citada resolución, publicada no Diario Oficial de Galicia número 198, do martes 18 de outubro de 2016, a Xerencia da Universidade de Santiago de Compostela, no uso das atribucións conferidas no artigo 91 dos estatutos desta universidade, aprobados polo Decreto 14/2014, do 30 de xaneiro, resolve que se publique a seguinte corrección:
Onde di:
Debe dicir:
Santiago de Compostela, 12 de xullo de 2019
DECRETO 79/2019, do 11 de xullo, polo que se nomea director xeral de Orientación e Promoción Laboral a Pablo Casal Espido.
Consellería de Economía, Emprego e Industria — II. Autoridades e persoal — 12/07/2019

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Economía, Emprego e Industria, e logo de deliberación do Consello da Xunta de Galicia, na súa reunión do día once de xullo de dous mil dezanove,
Nomeo director xeral de Orientación e Promoción Laboral a Pablo Casal Espido.
Santiago de Compostela, once de xullo de dous mil dezanove
DECRETO 78/2019, do 11 de xullo, polo que se nomea a Ignacio López-Chaves Castro presidente da Comisión Galega da Competencia.
Consellería de Economía, Emprego e Industria — II. Autoridades e persoal — 12/07/2019

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e nos artigos 28 e 29 dos estatutos do Instituto Galego do Consumo e da Competencia, aprobados polo Decreto 118/2016, do 4 de agosto, por proposta do conselleiro de Economía, Emprego e Industria, e logo de deliberación do Consello da Xunta de Galicia, na súa reunión do día once de xullo de dous mil dezanove,
Que cese, por expiración do seu mandato, Francisco Hernández Rodríguez como presidente da Comisión Galega da Competencia, agradecéndolle os servizos prestados.
Nomear a Ignacio López-Chaves Castro presidente da Comisión Galega da Competencia.
Santiago de Compostela, once de xullo de dous mil dezanove
DECRETO 80/2019, do 11 de xullo, polo que se nomea presidenta da entidade pública empresarial Portos de Galicia a Susana Lenguas Gil.
Consellería do Mar — II. Autoridades e persoal — 12/07/2019

En virtude do establecido no artigo 12 da Lei 6/2017, do 12 de decembro, de portos de Galicia, e 65 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira do Mar, e logo de deliberación do Consello da Xunta de Galicia, na súa reunión do día once de xullo de dous mil dezanove,
Nomeo presidenta da entidade pública empresarial Portos de Galicia a Susana Lenguas Gil.
Santiago de Compostela, once de xullo de dous mil dezanove
RESOLUCIÓN do 24 de xuño de 2019 de nomeamento de novos membros do Comité Territorial de Ética da Investigación da Coruña-Ferrol.
Consellería de Sanidade — II. Autoridades e persoal — 15/07/2019

A presidenta do Comité Territorial de Ética da Investigación de A Coruña-Ferrol enviou, o día 20 de xuño de 2019, un escrito á Secretaría Xeral Técnica da Consellería de Sanidade mediante o cal solicita o nomeamento de María Ángeles Freire Fojo e Isaac Martínez Bendayán como novos membros do Comité Territorial de Ética da Investigación da Coruña-Ferrol.
Antecedentes.
Mediante a Resolución do 1 de febreiro de 2018, que se publicou no DOG núm. 29, do 9 de febreiro de 2018, concedeuse a renovación da acreditación do Comité Territorial de Ética da Investigación da Coruña-Ferrol, estableceuse a súa sede e nomeáronse membros as persoas que se relacionaban no seu anexo.
Consideracións legais e técnicas.
O Decreto 63/2013, do 11 de abril, polo que se regulan os comités de ética da investigación en Galicia, recolle no capítulo III a regulamentación correspondente aos comités territoriais.
No que atinxe á súa composición, os comités territoriais de ética da investigación terán, segundo dispón o número 1 do artigo 9, «unha composición multidisciplinar e estarán formados por un mínimo de nove e un máximo de quince membros, de xeito que se asegure a súa independencia, competencia e experiencia na toma de decisións e no cumprimento das súas funcións».
Na actualidade, o Comité Territorial de Ética da Investigación da Coruña-Ferrol conta con trece membros polo que, coa incorporación dun novo membro, a súa composición se axusta aos citados topes numéricos.
Pola súa banda, o número 5 do artigo 9 sinala que «os membros destes comités serán designados e nomeados pola persoa titular da consellería competente en materia de sanidade, por proposta da Secretaría Xeral Técnica, garantindo en todo caso a representación equilibrada de homes e mulleres».
Logo de ver o que se expuxo, e de acordo coa proposta que efectuou a Secretaría Xeral Técnica desta consellería,
Nomear a María Ángeles Freire Fojo e Isaac Martínez Bendayán novos membros do Comité Territorial de Ética da Investigación da Coruña-Ferrol.
Santiago de Compostela, 24 de xuño de 2019
RESOLUCIÓN do 10 de xullo de 2019 pola que se fai pública a expiración do mandato de Fernando Ignacio González Laxe como conselleiro nato deste órgano.
Consello Consultivo de Galicia — II. Autoridades e persoal — 15/07/2019

De acordo co previsto no artigo 4.4, no artigo 4.5 e na disposición transitoria segunda da Lei 3/2014, do 24 de abril, do Consello Consultivo de Galicia (DOG núm. 80, do 28 de abril), nesta data ten lugar a expiración do período de mandato de Fernando Ignacio González Laxe como conselleiro nato do Consello Consultivo de Galicia, a quen se lle agradecen os servizos prestados.
Santiago de Compostela, 10 de xullo de 2019
RESOLUCIÓN do 12 de xullo de 2019, da Secretaría Xeral Técnica da Consellería do Mar, pola que se dá publicidade a unha encomenda de xestión á Empresa de Tecnologías y Servicios Agrarios, S.A., filial do medio propio Empresa de Transformación Agraria, S.A., para executar durante os anos 2019, 2020 e 2021.
Consellería do Mar — III. Outras disposicións — 22/07/2019

De conformidade co artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade á seguinte encomenda de xestión:
Resolución do 7 de xuño de 2019, da Consellería do Mar, pola que se lle encarga ao medio propio Empresa de Tecnologías y Servizos Agrarios, S.A. (Tragsatec) a prestación dun servizo de apoio técnico ás funcións do organismo intermedio certificador do FEMP 2014-2020.
– Actividade: prestación dun servizo de apoio para a realización das funcións que a autoridade de certificación (FEGA) delega no organismo intermedio de certificación (Secretaría Xeral Técnica da Consellería do Mar) do programa operativo FEMP de Galicia, no período 2014-2020, para satisfacer os requisitos establecidos no artigo 126 do Regulamento (UE) nº 1303/2013 do Parlamento Europeo e do Consello, do 17 de decembro de 2013.
– Natureza e alcance da xestión encomendada: encomenda de xestión a medios propios ao ter a Empresa de Tecnologías y Servizos Agrarios, S.A., filial da Empresa de Transformación Agraria, S.A., a consideración de medio propio instrumental e de servizo técnico da Administración xeral da Comunidade Autónoma de Galicia, en cumprimento do establecido nos artigos 10, 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: desde o 1 de agosto de 2019 ata o 31 de xullo de 2021.
– Financiamento: tramitación con cargo aos orzamentos da Comunidade Autónoma de Galicia para os anos 2019, 2020 e 2021 na aplicación orzamentaria 15.02.723A.640.1 e con código de proxecto 2016 00287.
Santiago de Compostela, 12 de xullo de 2019
CORRECCIÓN DE ERROS. Orde do 27 de agosto de 2019 pola que se autoriza a apertura e funcionamento temporal do centro privado estranxeiro Pangea Active School, de Arteixo (A Coruña).
Consellería de Educación, Universidade e Formación Profesional — III. Outras disposicións — 04/10/2019

Advertido erro no texto da Orde do 27 de agosto de 2019 que se cita, publicada no DOG nº 169, do venres 6 de setembro de 2019, cómpre facer a seguinte corrección:
Na páxina 38979, no artigo 1, onde di: «Localidade: Arteixo. Código postal: 15008», debe dicir: «Localidade: Morás. Código postal: 15690».
RESOLUCIÓN do 20 de xuño de 2019 pola que se dá publicidade da prórroga do encargo a Tragsatec para a realización de tarefas de apoio no estudo e avaliación de expedientes das axudas aos proxectos de investimento empresarial, convocatoria 2017, no marco do programa operativo Feder Galicia 2014-2020.
Instituto Galego de Promoción Económica — III. Outras disposicións — 18/07/2019

En cumprimento do establecido nos artigos 9.3 e 8.4 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, procédese a dar publicidade á prórroga do encargo a Tragsatec, ordenado pola Resolución do conselleiro de Economía, Emprego e Industria con data do 7 de xuño de 2019, para a realización de tarefas de apoio no estudio e avaliación de expedientes das axudas aos proxectos de investimento empresarial, convocatoria 2017, no marco do programa operativo Feder Galicia 2014-2020 por un prazo de 2,5 meses e importe de 25.080,01 euros.
Santiago de Compostela, 20 de xuño de 2019
RESOLUCIÓN do 26 de setembro de 2019, da Dirección Xeral de Xustiza, pola que se establecen os permisos retribuídos de que poden gozar os electores a órganos de representación de persoal da Administración de xustiza na provincia de Ourense que exerzan o dereito de voto o vindeiro día 11 de outubro.
Vicepresidencia e Consellería de Presidencia, Administracións Públicas e Xustiza — III. Outras disposicións — 04/10/2019

De conformidade co establecido nos artigos 474 e 503 da Lei orgánica 6/1985, do 1 de xullo, do poder xudicial, así como na Lei 9/1987, do 12 de xuño, de órganos de representación, determinación das condicións de traballo e participación do persoal ao servizo das administracións públicas, e mais no Real decreto 1846/1994, do 9 de setembro, polo que se aproba o Regulamento de eleccións a órganos de representación do persoal ao servizo da Administración xeral do Estado; e no exercicio das competencias previstas no Decreto 74/2018, do 5 de xullo, polo que se establece a estrutura orgánica da Vicepresidencia e da Consellería da Presidencia, Administracións Públicas e Xustiza, dítanse as seguintes instrucións:
Primeiro. Para a elección de órganos de representación do persoal funcionario no ámbito da Administración de xustiza da provincia de Ourense, os funcionarios exercerán o seu dereito ao voto o vindeiro día 11 de outubro nas mesas electorais correspondentes ao seu ámbito funcional e territorial e disporán dun permiso retribuído polo tempo indispensable para exercer tal dereito na forma que se establece a seguir, agás os que exerzan o dereito ao voto por correo.
Aos funcionarios que gocen deste permiso poderalles ser exixida unha xustificación da efectividade do acto da votación, que para o efecto solicitarán da súa mesa electoral.
Segundo. Os que deban exercer o dereito ao voto nunha mesa electoral situada no mesmo local ou edificio onde presten habitualmente os seus servizos ou estean destinados poderán dispoñer dun permiso de dúas horas continuadas durante a xornada laboral para o acto da votación.
Terceiro. Os que deban exercer o dereito ao voto nunha mesa electoral situada na mesma localidade, pero distinto local ou edificio de onde presten habitualmente os seus servizos ou estean destinados, poderán dispoñer dun permiso de tres horas continuadas durante a xornada laboral para o acto da votación.
Cuarto. Os que deban exercer o dereito ao voto nunha mesa electoral situada en localidade distinta da que presten habitualmente os seus servizos ou estean destinados poderán dispoñer dun permiso de catro horas continuadas durante a xornada laboral para o acto da votación, ou do tempo maior indispensable naqueles casos en que as circunstancias así o impoñan.
Quinto. Os compoñentes das mesas e os interventores e apoderados das candidaturas gozarán dun permiso retribuído de xornada completa no día da votación e dunha redución de cinco horas na xornada de traballo do día inmediatamente posterior.
Santiago de Compostela, 26 de setembro de 2019
RESOLUCIÓN do 8 de xullo de 2019 pola que se dá publicidade da resolución de concesión dos obradoiros á dixitalización Industria 4.0.
Instituto Galego de Promoción Económica — III. Outras disposicións — 18/07/2019

Mediante a Resolución do 21 de decembro de 2018 (DOG nº 8, do 11 de xaneiro de 2019) publicáronse as bases reguladoras dos obradoiros do Igape á dixitalización Industria 4.0 e procedeuse á súa convocatoria, por trámite anticipado de gasto, en réxime de concorrencia competitiva.
As ditas bases establecen no seu artigo 12.6 que a resolución será obxecto de publicación no
Diario Oficial de Galicia
e na páxina web do Igape, no enderezo www.tramita.igape.es, ao cal se remitirá desde o texto publicado no DOG.
Na súa virtude, e de conformidade coas facultades que teño conferidas,
Primeiro. Anunciar a publicación do texto completo da resolución definitiva do 28 de xuño de 2019, de concesión dos obradoiros do Igape á dixitalización Industria 4.0, no enderezo www.tramita.igape.es (epígrafe «Consulta de resolucións definitivas» http://www.igape.es/gl/oficina-virtual/resolucions-definitivas). O texto completo da resolución non se publica no DOG na súa integridade en virtude da cautela prevista no artigo 46 da Lei 39/2015, do 1 de outubro, do procedemento administrativo común das administracións públicas.
Habilítase un prazo de 10 días naturais para que os interesados accedan á Oficina Virtual do Igape, no enderezo www.tramita.igape.es (epígrafe «Consulta de resolucións definitivas» http://www.igape.es/gl/oficina-virtual/resolucions-definitivas), utilizando o seu NIF e o código IDE do expediente, para descargar a súa resolución individual. Transcorrido o devandito prazo desde a posta a disposición da resolución individual sen que se acceda ao seu contido, entenderase rexeitada.
Segundo. As resolucións individuais, segundo o establecido no ordinal primeiro, esgotan a vía administrativa e contra elas poderá interpoñerse recurso contencioso-administrativo ante os xulgados do contencioso-administrativo de Santiago de Compostela, no prazo de dous meses contados a partir do día seguinte ao acceso á resolución individual, ou a partir do día en que se puxo á súa disposición no caso de non acceder ao seu contido. Non obstante, previamente poderá interpoñer un recurso de reposición ante a persoa titular da Dirección Xeral do Igape, dentro do prazo dun mes contado a partir do día seguinte ao acceso á resolución individual, ou a partir do día en que se puxo á súa disposición no caso de non acceder ao seu contido.
Santiago de Compostela, 8 de xullo de 2019
RESOLUCIÓN do 2 de xullo de 2019, da Xerencia de Xestión Integrada de Santiago de Compostela, pola que se anuncia a integración de dúas asociacións de pacientes no Consello Asesor de Pacientes da Área de Santiago de Compostela.
Servizo Galego de Saúde — III. Outras disposicións — 18/07/2019

De conformidade co disposto na disposición adicional primeira da Orde do 16 de outubro de 2018, por la que se regula a composición e o réxime xurídico de funcionamento dos consellos asesores de pacientes de área, anúnciase que pasan a integrarse no consello as seguintes asociacións:
Santiago de Compostela, 2 de xullo de 2019
RESOLUCIÓN do 10 de xullo de 2019 pola que se adxudican as axudas para o fomento da contratación de persoal tecnólogo para a realización de actividades de I+D+i nas empresas e organismos de investigación en Galicia (programa Principia), convocadas pola Resolución do 17 de decembro de 2018 (Diario Oficial de Galicia número 8, do 11 de xaneiro de 2019).
Axencia Galega de Innovación — III. Outras disposicións — 18/07/2019

Mediante Resolución da Axencia Galega de Innovación do 17 de decembro de 2018 (DOG nº 8, do 11 de xaneiro de 2019) convocáronse as subvencións para o fomento da contratación de persoal tecnólogo para a realización de actividades de I+D+i nas empresas e organismos de investigación en Galicia.
No seu artigo 18 regúlase a resolución e notificación destas axudas unha vez que a comisión de selección establecida no artigo 15 seleccione as solicitudes admitidas e emita un informe no cal se concrete o resultado da avaliación efectuada e a contía da axuda proposta, conforme os criterios establecidos no artigo 16.
Na súa virtude e atendendo á proposta elaborada na sesión do 3 de xullo de 2019 pola comisión de selección establecida no artigo 15 das bases da Resolución do 17 de decembro de 2018, a Axencia Galega de Innovación
1. Conceder as axudas para o fomento da contratación de persoal tecnólogo para a realización de actividades de I+D+i nas empresas e organismos de investigación en Galicia que figuran como anexo I a esta resolución.
2. Elaborar unha listaxe de agarda para as entidades relacionadas no anexo II cos restantes contratos solicitados segundo a orde establecida na convocatoria, de xeito que en primeiro lugar figuren por orde decrecente de puntuación os contratos solicitados que aínda non foron seleccionados para acceder ao financiamento, e en segundo lugar os restantes contratos solicitados por aquelas entidades que teñan pedido máis de dúas contratacións, tendo en conta que a convocatoria non establece unha puntuación mínima para ser beneficiaria destas axudas.
3. O importe total das axudas concedidas é 1.100.000 euros, con cargo ás aplicacións orzamentarias que se recollen no seguinte cadro:
4. Estas axudas están financiadas con cargo a fondos propios libres da Comunidade Autónoma de Galicia.
5. O pagamento destas axudas realizarase conforme o establecido no artigo 24 da resolución de convocatoria.
6. Para a xustificación da subvención deberá presentarse a documentación indicada no dito artigo 24 da resolución de convocatoria no prazo establecido no seu punto 1.
7. Contra esta resolución, sen prexuízo de que os interesados poidan exercer calquera outro que consideren procedente, poderán interpoñer recurso de alzada no prazo dun mes desde o día seguinte ao da publicación desta resolución no
Diario Oficial de Galicia
, perante o presidente da Axencia Galega de Innovación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas.
Disposición derradeira
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 10 de xullo de 2019
RESOLUCIÓN do 23 de setembro de 2019, da Dirección Xeral de Xustiza, pola que se aproban as listaxes provisionais das solicitudes admitidas e excluídas correspondentes ás axudas do fondo de acción social do ano 2019 para o persoal ao servizo da Administración de xustiza con destino na Comunidade Autónoma de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 04/10/2019

De conformidade co establecido no punto 4 da Resolución do 26 de abril de 2019, da Dirección Xeral de Xustiza, pola que se dá publicidade á convocatoria e aos criterios de repartición do fondo de acción social do ano 2019 para o persoal ao servizo da Administración de xustiza con destino na Comunidade Autónoma de Galicia, esta dirección xeral
Primeiro. Aprobar as listaxes provisionais das solicitudes admitidas e excluídas.
Por causa do carácter persoal dos datos vinculados a estas, o acceso por parte da persoa interesada á información relativa á admisión ou exclusión provisional da súa solicitude realizarase a través da OPAX, co seu certificado dixital recoñecido ou co usuario e contrasinal.
Segundo. As persoas interesadas terán un prazo de dez días hábiles contados desde o día seguinte ao da publicación da presente resolución no Diario Oficial de Galicia para formular as reclamacións que consideren oportunas e emendar os defectos da exclusión provisional.
Contra esta resolución, que esgota a vía administrativa, poderase interpor recurso contencioso-administrativo no prazo de dous meses desde o día seguinte ao da súa publicación, ou ben recurso potestativo de reposición no prazo dun mes ante este centro directivo.
Santiago de Compostela, 23 de setembro de 2019
DECRETO 75/2019, do 11 de xullo, polo que se dispón que cese Ignacio López-Chaves Castro como delegado territorial da Xunta de Galicia en Vigo.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 12/07/2019

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e nos artigos 28 e 31 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente e conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día once de xullo de dous mil dezanove,
Que cese, por pase a outro destino, Ignacio López-Chaves Castro como delegado territorial da Xunta de Galicia en Vigo, agradecéndolle os servizos prestados.
Santiago de Compostela, once de xullo de dous mil dezanove
DECRETO 76/2019, do 11 de xullo, polo que se dispón que cese José Juan Durán Hermida como presidente da entidade pública empresarial Portos de Galicia.
Consellería do Mar — II. Autoridades e persoal — 12/07/2019

En virtude do establecido no artigo 12 da Lei 6/2017, do 12 de decembro, de portos de Galicia, e 65 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira do Mar, e logo de deliberación do Consello da Xunta de Galicia, na súa reunión do día once de xullo de dous mil dezanove,
Que cese José Juan Durán Hermida como presidente da entidade pública empresarial Portos de Galicia, agradecéndolle os servizos prestados.
Santiago de Compostela, once de xullo de dous mil dezanove
DECRETO 74/2019, do 11 de xullo, polo que se dispón que cese a presidenta do Consello Económico e Social de Galicia.
Presidencia da Xunta de Galicia — II. Autoridades e persoal — 12/07/2019

En virtude do establecido no artigo 10.c) da Lei 6/1995, do 28 de xuño, pola que se crea o Consello Económico e Social de Galicia, e no artigo 23 do seu regulamento de réxime interno, publicado no DOG núm. 114, do 11 de xuño de 1996,
Que cese como presidenta do Consello Económico e Social de Galicia, por petición propia, María Corina Porro Martínez, agradecéndolle os servizos prestados.
Santiago de Compostela, once de xullo de dous mil dezanove
DECRETO 77/2019, do 11 de xullo, polo que se nomea delegada territorial da Xunta de Galicia en Vigo a María Corina Porro Martínez.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 12/07/2019

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e nos artigos 28 e 31 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente e conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día once de xullo de dous mil dezanove,
Nomeo delegada territorial da Xunta de Galicia en Vigo a María Corina Porro Martínez.
Santiago de Compostela, once de xullo de dous mil dezanove
RESOLUCIÓN do 5 de xullo de 2019 pola que se dá publicidade á encomenda de xestión á Axencia Galega para a Xestión do Coñecemento en Saúde para a xestión da formación dos/das profesionais derivada do programa de mellora da asistencia sanitaria ás persoas refuxiadas, solicitantes e beneficiarias de protección internacional.
Servizo Galego de Saúde — III. Outras disposicións — 17/07/2019

De conformidade co previsto no artigo 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á Resolución do Servizo Galego de Saúde, do 5 de xullo de 2019, pola que se lle encomenda á Axencia Galega para a Xestión do Coñecemento en Saúde a xestión de actividades formativas.
– Actividade: encargarlle á Axencia Galega para a Xestión do Coñecemento en Saúde a programación e planificación, cos seus medios e instalacións, de dous itinerarios formativos:
a) No primeiro formarase o persoal sanitario dos centros de saúde na atención integral a estas persoas, tanto en termos administrativos coma de trato e eliminación do estigma.
b) No segundo facilitarase o acceso e o coñecemento do sistema sanitario das persoas refuxiadas. Deste xeito, elaboraranse ferramentas formativas relacionadas co desenvolvemento de técnicas de diagnóstico e de consultas de especialistas, entre outras cuestións.
– Natureza e alcance da xestión encomendada: a encomenda ten natureza de encarga a medio propio, de acordo co disposto no artigo 47 e seguintes da Lei 16/2010, do 17 de decembro, e no artigo 13 da Lei 14/2013, do 26 de decembro, de racionalización do sector público autonómico. Tal condición de medio propio recóllese no artigo 5 do Decreto 112/2015, do 31 de xullo, polo que se crea a Axencia Galega para a Xestión do Coñecemento en Saúde e se aproban os seus estatutos.
– Prazo de vixencia: desde o día seguinte ao da sinatura da encomenda ata o día 31 de decembro de 2019.
Santiago de Compostela, 5 de xullo de 2019
RESOLUCIÓN do 28 de xuño de 2019, da Dirección Xeral do Patrimonio Cultural, pola que se dá publicidade a unha encomenda de xestión ao medio propio Tecnologías y Servicios Agrarios, S.A. (Tragsatec).
Consellería de Cultura e Turismo — III. Outras disposicións — 15/07/2019

– Actividade. O obxecto da encomenda é a execución do servizo técnico cualificado para a análise e informe das intervencións que se pretendan realizar en bens de interese cultural ou catalogados, así como, de ser o caso, no seu contorno de protección ou na súa zona de amortecemento.
– Natureza e alcance da xestión encomendada. Esta encomenda ten natureza intersubxetiva ao ter a empresa pública Tecnologías y Servicios Agrarios, S.A. (Tragsatec) a consideración de medio instrumental da Administración, segundo o disposto na disposición adicional vixésimo cuarta da Lei 9/2017, do 8 de novembro, de contratos do sector público.
– Prazo de vixencia. O prazo de execución é de seis meses e comeza o 1 de xullo de 2019.
– Financiamento. Esta encomenda por importe de 159.995,28 € tramítase con cargo aos orzamentos da Comunidade Autónoma de Galicia para o ano 2019, aplicación orzamentaria 11.30.433A.640.1.
Santiago de Compostela, 28 de xuño de 2019
RESOLUCIÓN do 4 de xullo de 2019 pola que se dá publicidade ás axudas concedidas ao abeiro da Orde do 3 de decembro de 2018 (Diario Oficial de Galicia número 245, do 26 de decembro), pola que se establecen as bases reguladoras para a concesión, en réxime de concorrencia competitiva, das axudas para o libro galego, no que se refire á tradución para outras linguas de obras publicadas orixinariamente en galego e á tradución para o galego de obras publicadas orixinariamente noutras linguas, así como para a súa edición.
Consellería de Cultura e Turismo — III. Outras disposicións — 17/07/2019

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade da publicación no
Diario Oficial de Galicia
das subvencións concedidas con expresión da convocatoria, o programa e o crédito orzamentario a que se imputan, o beneficiario, a cantidade concedida e a finalidade ou finalidades da subvención.
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 11.20.432A.770.0 do procedemento CT221C de subvencións para o libro galego, no que se refire á tradución para outras linguas de obras publicadas orixinariamente en galego e a tradución para o galego de obras publicadas orixinariamente noutras linguas, así como para a súa edición.
Santiago de Compostela, 4 de xullo de 2019
RESOLUCIÓN do 2 de xullo de 2019 pola que se da publicidade á encomenda de xestión á Axencia Galega para a Xestión do Coñecemento en Saúde da xestión da formación en xestión e uso de gases, derivada da contratación centralizada de gases medicinais.
Servizo Galego de Saúde — III. Outras disposicións — 15/07/2019

De conformidade co previsto no artigo 8.4 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á Resolución do 1 de xullo de 2019 do Servizo Galego de Saúde pola que se encomenda á Axencia Galega para a Xestión do Coñecemento en Saúde a xestión da formación en xestión e uso de gases do Servizo Galego de Saúde, derivada da contratación centralizada de gases medicinais.
– Actividade: a axencia asumirá a xestión da asistencia do alumnado proposto para cada actividade. Estas actividades formativas deben estar enmarcadas dentro da formación referida ao uso dos gases medicinais e das súas instalacións.
Tamén asumirá a programación, planificación e xestión das actividades formativas propostas polo Servizo Galego de Saúde, dentro dos límites orzamentarios establecidos, así como a elaboración de vídeos tutoriais sobre as infraestruturas hospitalarias para a subministración de gases medicinais, o manexo de equipos de dispensación e as medidas de seguridade a aplicar.
– Natureza e alcance da xestión encomendada: o encargo ten natureza de encarga a medio propio, de acordo co disposto nos artigos 47 e seguintes da Lei 16/2010, do 17 de decembro, e no artigo 13 da Lei 14/2013, do 26 de decembro, de racionalización do sector público autonómico. Tal condición de medio propio ven contemplada no artigo 5 do Decreto 112/2015, do 31 de xullo, polo que se crea a Axencia Galega para a Xestión do Coñecemento en Saúde e se aproban os seus estatutos.
– Prazo de vixencia: ata o 31 de decembro de 2019.
Santiago de Compostela, 2 de xullo de 2019
ORDE do 27 de xuño de 2019 pola que se modifica a autorización do centro privado Estudios Superiores en Administración e Finanzas, de Oleiros (A Coruña).
Consellería de Educación, Universidade e Formación Profesional — III. Outras disposicións — 15/07/2019

A titularidade do centro privado (CPR) Estudios Superiores en Administración e Finanzas, de Oleiros, solicita autorización para impartir o ciclo formativo de grao superior (CS) Desenvolvemento de aplicacións multiplataforma.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Autorización de ensinanzas
Autorizar o CS Desenvolvemento de aplicacións multiplataforma, no centro privado que se sinala a seguir:
Composición resultante:
– 1 CS Administración e finanzas (2 unidades para 20 alumnos/as cada unha).
– 1 CS Desenvolvemento de aplicacións multiplataforma (2 unidades para 20 alumnos/as cada unha).
Artigo 2.
Inicio da actividade
Para a posta en funcionamento das ensinanzas que se autorizan, a Xefatura Territorial da Consellería Educación, Universidade e Formación Profesional da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro, así como o equipamento axeitado.
Artigo 3.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4.
Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia,
segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 27 de xuño de 2019
ORDE do 25 de xuño de 2019 pola que autoriza a apertura e funcionamento do centro privado San Eloy, de Vigo (Pontevedra), para impartir o ciclo formativo de grao medio Xoiaría.
Consellería de Educación, Universidade e Formación Profesional — III. Outras disposicións — 15/07/2019

A titularidade do centro privado (CPR) San Eloy, de Vigo (Pontevedra) solicita a autorización para impartir o ciclo formativo de grao medio (CM) Xoiaría.
Logo de tramitar o expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1. Autorización de ensinanzas
Autorizar a apertura e funcionamento do centro privado que se sinala a seguir:
Denominación xenérica: centro privado (CPR).
Denominación específica: San Eloy.
Código do centro: 36025049.
Domicilio: avenida da Ponte, 9.
Localidade: Cabral (Santa Mariña).
Concello: 36215 Vigo.
Provincia: Pontevedra.
Titular: Escuela de Formación del Atlántico, S.L.
Composición resultante:
Formación profesional:
1 ciclo formativo de grao medio (CM) Xoiaría (2 unidades, 20 alumnos/as unidade).
Artigo 2. Inicio da actividade
Para a posta en funcionamento das ensinanzas que se autorizan, a Xefatura Territorial da Consellería de Educación, Universidade e Formación Profesional de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro, así como o equipamento axeitado.
Artigo 3. Inscrición no rexistro de centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4. Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas , ou ben, directamente, o recurso contencioso-administrativo no prazo de dous meses desde a mesma data, ante a Sala do contencioso-administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 25 de xuño de 2019
RESOLUCIÓN, do 1 de xullo de 2019 pola que se dá publicidade á encomenda de xestión coa Fundación Semana Verde de Galicia (FSV) para que poña a disposición os espazos precisos e os traballos de apoio necesarios á Dirección Xeral da Función Pública para organizar probas de acceso a distintos corpos da Administración xeral da Comunidade Autónoma de Galicia.
Consellería de Facenda — III. Outras disposicións — 09/07/2019

De conformidade co disposto no artigo 8 da Lei 19/2013, do 9 de decembro, de transparencia, acceso á información pública e bo goberno, dáselle publicidade á encomenda de xestión da Consellería de Facenda á Fundación Semana Verde de Galicia, que ten as seguintes características:
Actividade: esta encomenda ten por obxecto que a Fundación Semana Verde de Galicia poña á disposición da Dirección Xeral de Función Pública os espazos precisos e que lle preste os traballos de apoio necesarios (vixilancia, limpeza, uso de megafonía...) para realizar nas datas que se indican a continuación probas correspondentes aos procesos selectivos para o acceso aos seguintes corpos:
2 de xullo de 2019:
– Proceso selectivo para o ingreso no corpo superior da Administración xeral da Comunidade Autónoma de Galicia, subgrupo A1 (horario de tarde).
– Proceso selectivo para o ingreso no corpo administrativo da Administración xeral da Comunidade Autónoma de Galicia, subgrupo C1 PI (horario de tarde).
6 de xullo de 2019:
– Proceso selectivo para o ingreso no corpo auxiliar da Administración xeral da Comunidade Autónoma de Galicia, subgrupo C2 (horario de mañá).
– Proceso selectivo para o ingreso no corpo auxiliar da Administración xeral da Comunidade Autónoma de Galicia, subgrupo C2 PI (horario de tarde).
10 de xullo de 2019:
– Proceso selectivo para o ingreso no corpo de xestión da Administración xeral da Comunidade Autónoma de Galicia, subgrupo A2 (horario de tarde).
– Proceso selectivo para o ingreso no corpo de xestión da Administración xeral da Comunidade Autónoma de Galicia, subgrupo A2, escala técnica de finanzas (horario de tarde)-(1º exercicio).
Natureza e alcance da xestión encomendada: encomenda de xestión a medios propios ao ter a Fundación Semana Verde de Galicia a consideración de medio propio instrumental e de servizo técnico da Administración xeral da Comunidade Autónoma, en cumprimento do establecido nos artigos 10 e 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
Orzamento: 59.120,62 €. O gasto imputarase á aplicación orzamentaria 23.04.124A.226.13 (código de proxecto 2015/00187) dos orzamentos xerais da Comunidade Autónoma de 2019.
Prazo de execución: do 1 ao 10 de xullo de 2019.
Santiago de Compostela, 1 de xullo de 2019
CORRECCIÓN DE ERROS. Resolución do 18 de xuño de 2019, da Secretaría Xeral de Política Lingüística, pola que se conceden as axudas aos proxectos de fomento do uso do galego dos centros de titularidade pública de Galicia que imparten ensinanzas regradas de niveis non universitarios, para o curso escolar 2018/19 (código de procedemento PL500A).
Consellería de Cultura e Turismo — III. Outras disposicións — 09/07/2019

Advertido un erro na devandita resolución, publicada no
Diario Oficial de Galicia
número 121, do 27 de xuño de 2019, cómpre facer a seguinte corrección:
Na páxina 30428, na penúltima fila da táboa do anexo, número de orde 318, expediente COPU420, provincia A Coruña, localidade Santiago de Compostela, centro IES Plurilingüe Rosalía de Castro, no importe concedido, onde di: «810», debe dicir: «800».
CORRECCIÓN DE ERROS. Resolución do 14 de xuño de 2019, da Secretaría Xeral Técnica da Consellería de Presidencia, Administracións Públicas e Xustiza, pola que se convocan as probas de aptitude para a obtención do título de Xestor Administrativo.
Vicepresidencia e Consellería de Presidencia, Administracións Públicas e Xustiza — III. Outras disposicións — 09/07/2019

Advertido erro na Resolución do 14 de xuño de 2019, publicada no
Diario Oficial de Galicia
, número 121, do xoves 27 de xuño de 2019, cómpre facer a oportuna corrección:
Na páxina 30403, no punto I do segundo recadro do anexo III, onde di:
«SOLICITA ser admitido ás probas de aptitude para acceso á profesión de xestor administrativo, convocadas pola Resolución da Secretaría Xeral da Consellería de Presidencia, Administracións Públicas e Xustiza do 18 de maio de 2018»,
Debe dicir: «SOLICITA ser admitido ás probas de aptitude para acceso á profesión de xestor administrativo, convocadas pola Resolución da Secretaría Xeral da Consellería de Presidencia, Administracións Públicas e Xustiza do 14 de xuño de 2019».
– Publícase integramente o anexo III.
I. DATOS PERSOAIS (CÚBRASE EN MAIÚSCULAS)
II. FORMACIÓN*
III. DOCUMENTOS QUE SE XUNTAN
OBSERVACIÓNS
Os datos da presente solicitude serán incorporados, desde o momento en que preste o seu consentimento, a un ficheiro do cal é responsable o Colexio Oficial de Xestores Administrativos de Galicia, e serán conservados, no caso de que supere as probas de acceso, ata que se formalice a baixa na profesión de xestor administrativo. No suposto de non superar as probas, os datos conservaranse ata un prazo de tres meses desde o momento en que sexa declarada a firmeza da resolución pola que se declare a aptitude dos aspirantes. O interesado terá dereito á portabilidade dos seus datos, ao seu acceso, rectificación, supresión, limitación e oposición, así como a interpoñer as reclamacións que coide oportunas ante a Axencia Española de Protección de Datos como autoridade de control, nos termos previstos no Regulamento (UE) 2016/679 do Parlamento e do Consello, do 27 de abril de 2016, e demais normativa aplicable en materia de protección de datos de carácter persoal.
RESOLUCIÓN do 26 de xuño de 2019, da Secretaría Xeral de Emprego, pola que se dá publicidade ás axudas concedidas ao abeiro da Orde do 11 de setembro de 2017 pola que se convocan subvencións no ámbito de colaboración coas entidades locais para a contratación de axentes de emprego e desenvolvemento local para o exercicio 2017 (Diario Oficial de Galicia número 183, do 26 de setembro).
Consellería de Economía, Emprego e Industria — III. Outras disposicións — 11/07/2019

Os artigos 9.2 e 13.5 da orde reguladora dispoñen que as resolucións de concesión serán obxecto de publicación segundo o establecido na Lei 9/2007, do 13 de xuño, de subvencións de Galicia.
En consecuencia,
RESOLVO:
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 09.40.322C.460.1, para a contratación de axentes de emprego e desenvolvemento local en colaboración coas entidades locais (procedemento TR351B), ao abeiro da Orde do 11 de setembro de 2017 pola que se convocan subvencións no ámbito de colaboración coas entidades locais para a contratación de axentes de emprego e desenvolvemento local para o exercicio 2017 (
Diario Oficial de Galicia
núm. 183, do 26 de setembro).
Santiago de Compostela, 26 de xuño de 2019
Finalidade: TR351B-Contratación de axentes de emprego e desenvolvemento local en colaboración coas entidades locais, a través da aplicación orzamentaria 09.40.322C.460.1.